CELEX: 62020CA0064
Language: ga
Date: 2021-03-17 00:00:00
Title: Cás C-64/20: Breithiúnas na Cúirte (an Chéad Dlísheomra) an 17 Márta 2021 (Iarraidh ar réamhrialú ón Ard-Chúirt – Éire) – UH v An tAire Talmhaíochta, Bia agus Mara, Éire, An tArd-Aighne (Tarchur chun réamhrialú – Airteagal 288 CFAE – Treoir 2001/82/CE – an cód Comhphobail a bhaineann le táirgí íocshláinte tréidliachta – Airteagail 58, 59 agus 61 – Faisnéis atá le cur ar an bhforphacáistíocht, ar an neasphacáistíocht agus ar bhileoga pacáiste táirgí íocshláinte tréidliachta – Oibleagáid maidir le faisnéis a dhréachtú i dteangacha oifigiúla uile an Bhallstáit ina gcuirtear ar an margadh an táirge – Reachtaíocht náisiúnta lena bhforáiltear do dhréachtú faisnéis i gceann amháin de theangacha oifigiúla an Bhallstáit – Cúirt náisiúnta ag éisteacht caingean lena n-iarrtar cinneadh nár thrasuigh an Ballstát Treoir 2001/82/CE i gceart agus nach mór do na húdaráis inniúla an dlí náisiúnta a leasú)

10.5.2021   
            
            
               GA
            
            
               Iris Oifigiúil an Aontais Eorpaigh
            
            
               2
            
         
      Breithiúnas na Cúirte (an Chéad Dlísheomra) an 17 Márta 2021 (Iarraidh ar réamhrialú ón Ard-Chúirt – Éire) – UH v An tAire Talmhaíochta, Bia agus Mara, Éire, An tArd-Aighne
      (Cás C-64/20) (1)
      
      (Tarchur chun réamhrialú - Airteagal 288 CFAE - Treoir 2001/82/CE - an cód Comhphobail a bhaineann le táirgí íocshláinte tréidliachta - Airteagail 58, 59 agus 61 - Faisnéis atá le cur ar an bhforphacáistíocht, ar an neasphacáistíocht agus ar bhileoga pacáiste táirgí íocshláinte tréidliachta - Oibleagáid maidir le faisnéis a dhréachtú i dteangacha oifigiúla uile an Bhallstáit ina gcuirtear ar an margadh an táirge - Reachtaíocht náisiúnta lena bhforáiltear do dhréachtú faisnéis i gceann amháin de theangacha oifigiúla an Bhallstáit - Cúirt náisiúnta ag éisteacht caingean lena n-iarrtar cinneadh nár thrasuigh an Ballstát Treoir 2001/82/CE i gceart agus nach mór do na húdaráis inniúla an dlí náisiúnta a leasú)
       
      Teanga an cháis: an Ghaeilge
      
         An chúirt a rinne an tarchur
      
      An Ard-Chúirt
      
         Na páirtithe sna príomhimeachtaí
      
      
         Iarratasóir: UH
      
         Cosantóir: An tAire Talmhaíochta, Bia agus Mara, Éire, An tArd-Aighne
      
         An chuid oibríochtúil
      
      Ní mór Airteagal 288 CFAE a léirmhíniú amhail go gcuirtear bac leis ar chúirt náisiúnta, i gcás ina gcinneann sí, i gcomhthéacs nós imeachta arna leagan síos chuige sin leis an dlí náisiúnta, gur mhainnigh an Ballstát lena mbaineann sí a oibleagáid a chomhlíonadh i leith Treoir 2001/82/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí íocshláinte tréidliachta, arna leasú le Treoir 2004/28/CE ó Pharlaimint na hEorpa agus ón gComhairle an 31 Márta 2004 a thrasuí i gceart, diúltú, ar an bhforas go ndealraíonn sé di go bhfuil an reachtaíocht náisiúnta i gcomhréir le Rialachán (AE) 2019/6 ó Pharlaimint na hEorpa agus ón gComhairle an 11 Nollaig 2018 maidir le táirgí íocshláinte tréidliachta agus lena n-aisghairtear Treoir 2001/82, lena n-aisghairtear an treoir sin agus a mbeidh feidhm aige ón 28 Eanáir 2022, do dhearbhú breithiúnach a ghlacadh ina sonrófar nár thrasuigh an Ballstát sin an treoir sin i gceart agus go bhfuil sé de cheangal air é sin a leigheas.
      
         (1)  IO C 162 an 11.05.2020